Järgnev saade on valminud tänu J.Meyeri teenistuspartnerite toele.
Arvame, et kui loeme Piiblit ja sealt midagi alla joonime, siis on kõik selge.
Tegelikult aga pole miski selge enne,
kuni meid pole selles osas proovile pandud.
Samas võime läbida need testid ja omada Jumala sarnast suhtumist
sõltumata sellest, mis me elus ka ei toimuks.
IGAPÄEVAELU RÕÕMUD
Ma tean, et Iisraeli rahval olid tõsised probleemid.
Nende südames oli igasugu jama... Uhkust, eelarvamusi, kannatamatust.
Nad heitsid kergesti meelt ega suutnud just suurt palju kanda,
mis oli ka põhjuseks, miks nad muudkui tiirutasid ümber kõrbe,
samal ajal, kui Jumal püüdis muuta nende väära suhtumist.
See kurb tõsiasi aga on see,
et kogu sellest paarist miljonist iisraellasest, kes tuli välja Egiptusest,
pääses vaid kaks Tõotatud maale.
See on lihtsalt ennekuulmatu!
Samas aga võiks ka küsida:
Huvitav, kui palju kristlasi jõuab üldse oma tõotatud maale?
Tõotatud maal elamine on hoopis midagi muud,
kui sellest pidevalt rääkimine.
Ma ise jõudsin u 15 aastat tagasi punkti,
kus mul oli kõrini vaid tõotatud maa jutluste kuulmisest,
vaid ma tahtsin ka ise seal elada.
Seetõttu võtsin Jumalat väga tõsiselt ja ütlesin Talle:
mis iganes ka ei juhtuks - ma ei taha elada pahase -ja rahutuna,
vaid tahan õppida nautima absoluutselt igat päeva oma elus.
See on ka põhjus, miks me saate pealkiri on "Igapäevaelu rõõmud".
Kui sa ei oska nautida oma tavalist igapäeva elu,
siis mis mõtet elul üldse on?
Kui oleme koguaeg vihased ja pahased
ning kibestume iga inimese peale, kes meid solvab, olles andestamatud
ega suuda inimestega läbi saada, siis...
Tea, et Saatanal ei saa kunagi materjal otsa, millega meid närvi ajada.
Seetõttu ära oota, kuni olukorrad muutuvad,
vaid palu, et Jumal muudaks sind ennast.
See on uskliku jaoks üks oluline muutumise koht.
See on suur pöördepunkt elus, kui mõistame,
et Jumal kasutab neid olukordi, mida tahaksime nii väga muuta,
hoopis meie endi muutmiseks.
Ja kui Jumal on mõne olukorraga ühelpool
ja see on saatnud meis korda selle, mis tarvis, siis Ta alles muudab selle.
Ma ei ütle, et kõik olukorrad on õiged, ausad või isegi Jumalast.
Küll aga saab Jumal kasutada neid kõiki
et tuua millestki halvast esile midagi head.
"Ent me teame, et neile, kes Jumalat armastavad,
laseb Jumal kõik tulla heaks -
neile, kes on Tema kavatsuse kohaselt kutsutud"
Joosep ütles oma vendadele,
et see, mida nemad mõtlesid talle kahjuks,
selle Jumal võttis ja pööras kasuks.
Üks viis, kuidas Jumal toob millestki halvast esile midagi head,
on see, et Ta muudab sind vaimulikult tugevamaks,
nii et järgmine kord oled vaenlasele juba raskem saak.
4 Moosese 21:4-5
"Hoori mäe juurest nad läksid ära Kõrkjamere teed mööda,
et minna ümber Edomimaa, aga rahvas tüdines teekonnal..."
Nad sattusid masendusse ja heitsid meelt tänu oma katsumustele.
"Ja rahvas rääkis vastu Jumalale ja Moosesele:
"Miks olete meid toonud Egiptusest kõrbe surema?
Sest ei ole leiba ega vett ja me vihkame seda mannat!"
See manna ime...
Me vihkame seda, et lased meile iga päev taevast toitu sadada.
Jumal, meil on sellest kõrini!
Neid oli südamesuhtumisega probleeme.
Nad olid ahned, torssis, pahurad, kannatamatud ja rahulolematud
sõltumata sellest, mida Jumal tegi.
Kui keegi on selline, ei jäägi tal muud üle,
kui tammuda mööda kõrbe ringiratast, kuni ta lõpuks ütleb:
"Tead, mis? See on hoopis test ja ma kavatsen läbida selle edukalt!"
Jaakobuse 1:2
"Pidage seda lausa rõõmuks, mu vennad,
kui te satute mitmesugustesse kiusatustesse,
kuna te teate, et teie usu läbikatsumine teeb teid kannatlikuks."
No lõpuks tõesti teebki,
aga see nõuab aega.
Kui sa sünnid vaimselt uuesti ja võtad Kristuse vastu oma ellu,
siis kõik vaimuviljad istutatakse sinu vaimu kui seemned.
Jumal tahab kasta neid oma Sõnaga, et need võiks hakata kasvama
ja neist sirguks hiilglaslikud viljapuud, mille vili on su elus ka nähtav.
Nii et Jumal teeb tööd me kallal,
et tuua esile see, mille Ta on me sisse pannud.
Kuid samas on üks probleem -
meie hinges on tekkinud ummistus ja see takistab Jumala tööd.
Su vaim on su olemuse kõige sügavam osa
ja selleks, et see saaks tulla esile ihu kaudu, kasuks kogu maailmale,
peab see läbima su hinge, mis peab olema ristilöödud.
Mõistate te?
Võin öelda, et olen täna juba üsna kannatlik inimene,
kuigi kord olin täiega kannatamatu.
Nii et kui sattusin raskustesse
ja lugesin Piiblist "pidage seda lausa rõõmuks" kohta,
läksin endast ikka täiega välja.
Mõtlesin endamisi:
milline vähegi mõistuse juures inimene tunneb rõõmu katsumustest?
Ma ei mõistnud, mis mõju katsumused omavad.
Ei mõistnud, et need katsumused vabastasid mind igasugu jamast,
mida pidin nägema,
sest arvasin endast palju enam kui oleksin pidanud.
Arvame, et kui loeme Piiblit ja sealt midagi alla joonime, siis on kõik selge.
Tegelikult aga pole miski selge enne,
kuni meid pole selles osas läbi proovitud.
Samas võime läbida need testid ja omada Jumala sarnast suhtumist
sõltumata sellest, mis me elus ka ei toimuks.
Me peaks kuulama taolist sõnumit korra nädalas 25 aastat jutti.
Ja teate, mis?
Mul on mingil määral teist isegi kahju,
sest teie tänane siinolek paneb teid hiljem kindlasti proovile.
Jah, olgu vähemalt osadki teist rõõmsad selle üle!
Ja Saatan teab, et te läbite oma testi.
Katsumused ei häiri enam kedagi, kes mõistavad testide põhimõtet
ja on õppinud püsima stabiilsena keset katsumusi,
vaadates vaid pealt, kuidas Saatan end higipull otsa eest nööriks tõmbab.
Seetõttu olen võtnud omaks uue slogani: "Olen ikka veel siin!"
Olen ikka veel siin!
Ja järgmisel aastal olen ikka veel siin!
Ja aasta peale seda olen ikka veel siin!
Sest ma olen otsustanud, et suurem on see, kes on minu sees!
Jah, ma tean, et Saatan vihkab mind ja tõuseb kõige vastu, mida ma teen,
aga samas tean sedagi, et ta pole võimsam kui minu Jumal!
Ma tean, et Jumal on minu kaitsja ja õigus.
Nii et jutt käib kannatlikkusest, aga las ma öelda teile -
need katsumused tõid mu seest esile palju muudki,
enne kui kannatlikkuseni jõudsin.
Tujud, vihahood, virisemine, nurisemine jne.
Mul sai lõpuks kõrini iseendast!
On siin veel kedagi, kellel on kõrini iseendast?
"Ma lihtsalt ei talu enam sellist käitumist!"
"Mul on kõrini üles-alla pendeldamisest ja vaenlase kontrollist mu elu üle!"
"Kõrini kõigest vingumisest ja enesehalast!"
"Mu ümber on imeilus elu, mida elada!"
Kui sul lõpuks saab tõesti kõrini iseendast,
ütled sa ka: "Ma olen valmis muutuma!"
"Jumal, misiganes see ka nõuab - pane see altarile ja süüta põlema,
sest ma ei taha olla samasugune ka aasta pärast.
Jaakobuse 1:12-14
"Õnnis on mees, kes peab vastu kiusatuses,
sest kui ta on läbi katsutud, siis ta saab pärjaks elu,
mille Issand on tõotanud neile, kes teda armastavad."
Las ma öelda teile midagi - teistpool testi ootab teid ülendus!
Teistpool testi ootab teid tasu!
Seetõttu, kui oled millestki raskest läbi minemas,
aga Jumala arm ja Püha Vaimu vägi siiski tegutsevad su elus
ja sa oled stabiilne ning su elu kannab head tunnistust,
siis tea, et teisel pool katsumust ootab sind ülendus!
Me kogeme elus kõikvõimalikke erinevaid teste.
Näiteks usalduse test on üks testidest, mille peame läbima.
See tähendab Jumala usaldamist aegadel,
kui meil pole aimugi, mis toimub.
Kui miski ei tundu loogiline ega aus ja paljud asjad teevad haiget.
Kus olukord, milles oleme, ei tundu isegi sobituvat Jumala Sõnaga.
Ja me ütleme: "Jumal, ma ei saa millestki aru
ja valu on nii suur, et võtab oimetuks,
aga ma usaldan Sind sellegipoolest.
Ma usaldan Sind.
Igakord, kui kipud virisema,
ütle kõva, selge häälega: "Jumal, ma usaldan Sind!"
Ma usaldan Sind!
Seda tehes suskad Saatanale otsekui mõõgaga,
sest tema tahaks, et istuksid ja halaksid:
"Ma ei saa aru! See pole üldse õige! Ma ei saa aru, mis toimub?"
Helistad kõigile oma sõpradele:
"Kas te saaks aidata? Ma ei saa aru, mis toimub?"
See on puhas aja raiskamine,
sest su sõbrad ei tea isegi, mida teevad,
rääkimata siis sellest, et nad teaks, mida sina tegema peaks.
Ära jookse mitte telefoni, vaid trooni ette!
Nägin ükspäev võrratut näidet väike usk vs suur usk kohta.
Ma ei tea, kui palju te teate jahtidest või nendega sõitmisest,
aga mida väiksem paat või jaht, seda enam lained sind mõjutavad.
Nii et kui oled väikeses paadis ja järvel kihab elu kõige täiega,
kujuneb sellest üks üsna ebameeldiv sõit,
sest paat muudkui loksutab üles-alla
ja tagasi jõudes oled omadega poolsurnud.
Nii et mida suurem paat või jaht, seda vähem neid laineid koged.
Jumal ütles: "Mida suurem su usk, seda vähem sa elulaineid tunned!"
Olen nende aastatega üsna palju kasvanud
ja kindlasti on veel pikk maa minna.
Aga tänu Jumalale, et ma kasvan! Ja ma tunnen rõõmu oma arengust,
vingumata selle pärast, kui palju veel on minna,
vaid tundes rõõmu oma arengust!
Ja sina peaks seda sama tegema!
Sest kui tähistad oma arengut,
annab see sulle ka jõudu liikuda edasi järgmisele tasandile.
Mu usk on aastate jooksul kasvanud ja kasvab ikka veel.
Mu elus oli nii palju asju, mis viisid mind endast välja
ja tõid kaasa hirmu ning muretsemise,
mistõttu püüdsin neist kuidagi sotti saada.
Taavte ütles, et ta isegi ei sekku asjadesse, mis on liiga imelised ta jaoks.
Kui me suudaks kõigest aru saada, poleks meil Jumalat vajagi.
Tema teab, mida meie ei tea,
mistõttu peaksime olema rahul sellega, et teame seda, kes teab,
isegi kui me ei tea ega mõista, mida Ta teeb.
Öelge: "Ma usaldan Sind!"
"Ma vajan suuremat paati!"
Mis te arvate, miks andis Jumal iisraellastele iga päev uut mannat
ja mitte terve kuu koguse korraga?
Või terve nädala jagu korraga?
Selles peitub üks oluline sõnum, kuidas Jumal tegeleb oma rahvaga:
Ta jagab meile armu ja varustatust ühe päeva jagu korraga
ning tahab, et tunneksime sellest rõõmu
muretsemata sellepärast, kust homne varustus tuleb.
Nii palju erinevaid teste...
Kuidas on lood "Juudase suudluse" testiga?
Sa küsid: "Mida?"
Oled sa kogenud kunagi reetmist inimese poolt,
keda usaldasid ja armastasid?
Usun, et see on üks testidest, millest enamus meist
ühes või teises võtmes elus läbi minema peab.
Seda eriti veel juhid Kristuse ihus...
Võite olla enam-vähem kindlad, et ühel hetkel elus
rabab keegi, keda tõeliselt usaldasite ja armastasite, teid lihtsalt jalust.
Keegi, keda usaldasid, räägib välja su saladused.
Keegi, kellest iial poleks oodanud tagarääkimist,
mõistab sind hukka ja kritiseerib sind.
Ma ei püüa siin negatiivne olla,
aga on teatud asjad, mida Jeesus kannatas meie eest,
aga samas ka teatud teised asjad, millest ise läbi läks,
selleks, et näidata meile, kuidas neist läbi minna.
Näiteks: Jeesus koges hülgamist.
Mina kogesin ka rohket hülgamist, kui Jumala kutsele vastasin.
Kaotasin paljud oma sõbrad
ning mitmed me pereliikmed pöördusid me vastu.
Kõik arvasid, et ma olen täitsa segi läinud!
Ausalt kohe! Meie ringkondades ei tegelenud naised taoliste asjadega.
Nii et mind vaadati kui naeruväärset narri
ja keegi ei tahtnud minuga mingit pistmist teha.
See hülgamise valu... Mu oma isa hülgas mu.
See hülgamise valu on kohutav! Kohutav valu!
Ja Saatan kasutab seda, et hoida inimesi edasi liikumast.
Vaadates tagasi oma elule
ja sellele, kui Jumal tahtis mind viia järgmisele tasandile mu teenistuses...
Tead, su lõpp-punkt pole kunagi sama kui alguspunkt, kust alustasid.
Mul oli 5 aastat oma kodune piibliõppe grupp.
Seejärel läksin kirikusse tööle, ehk siis sain väikese ülenduse.
Peale seda sai minust üks pastoritest, nii et jälle teatud ülendus.
Mingi aja pärast andis Jumal mulle mu oma teenistuse
ja mul oli pikka aega tunne, et ülendus on unustatud teema.
Vahel tuleb minna põhjast läbi, enne kui taas tõusta saad.
Seejärel avas Jumal uksed telesse...
ja siis juba lausa igapäevase teles olemise võimaluse.
Kuid kõigil neil tasanditel kogesin ma tohutul määral hüljatust
inimeste poolt, kes kuulusid mu ellu.
Inimesed, keda armastasin ja kelle heakskiit oli mulle oluline.
Nii nagu mina, peate ka teie õppima,
et kuigi meile meeldiks inimeste poolehoid ja tunnustus,
suudame me elada ka ilma selleta!
Ja mitte ainult seda!
Piiblis on öeldud, et: "Nurgakivi, mille ehitajad hülgasid..."
Siin käib jutt Jeesusest.
"On nüüd saanud peamiseks nurgakiviks!"
Nad hülgasid Jeesuse, aga nüüd istub Ta Jumala paremal käel,
valitsedes nii taeva kui maa üle.
Nii et isegi kui koged hüljatust,
võib Jumal teha sust' "peamise nurgakivi",
kui vaid hoiad oma pilgu Temal.
Ta ütles oma jüngritele:
"Kui lähete kuhugi linna, kus teid vastu ei võeta,
raputage selle linna tolm oma jalgadelt ja minge järgmisesse!"
Nii et me peame õppima seda nõu paremini järgima.
Need testid tuleb ära teha.
Pead jõudma omadega punkti,
kus kui keegi mõistab sind hukka, kritiseerib sind või hülgab su
ja sind ei kutsuta kuhugi peole või lõunasöögile;
püüad anda oma parima Jumalale,
aga sind koheldakse ikka kui AIDS'i haiget,
siis võid julgelt öelda: "Pole hullu, Jumal! Mul oled Sina!"
"Ma tean, et päev tuleb!"
"Kui jään püsima ega tee kompromisse asjadega, mida see maailm pakub,
tuleb ka minu päev!"
Raputa kõik see halb maha ja liigu edasi.
"Juudase suudluse" test - minu meelest on see kõige raskem.
Miks ma seda "Juudase suudluse" testiks nimetan?
Aga seetõttu, et Jeesus läbis selle.
Lugedes Piiblist Juudase käitumise kohta,
tahaks ta lihtsalt ära kägistada.
Ta reetis Jeesuse suudlusega!
Istudes oma viimases õhtusöögilauas ja Jeesus ütles, et keegi reedab Ta,
vastas Juudas: "Issand, kindlasti mitte pole see mina!"
Igavene lipitseja!
Sa igavene lipitsev valevorst!
Ta oli juba sõlminud lepingu variseridega,
et anda Jeesus välja.
Ta oli ahne,
aga tead, mis? Jeesus läbis selle testi.
Kuidas ma seda tean?
Sest Ta läks ja täitis sellest hoolimata Jumala tahet.
Ta läks Jumala plaaniga edasi, lõpetas oma võidujooksu ja läks ristile.
Ja kuna Ta ei lasknud hülgamisel, vääriti mõistmisel
ega Juudase suudlusel end peatada, võime meie olla täna siin.
Ja kui ka sina ei lase end vaenlasel peatada,
leidub tulevikus kindlapeale keegi,
kes üks päev tänab Jumalat nii sinu kui su tunnistuse eest!
Ütle: "Ma läbin oma testid."
Neid teste on nii palju erinevaid. Näiteks andestuse test...
Räägime sellest lähemalt järgmisel korral.
Armastades armastamatut test.
"Oo, Jumal - aita mul käia armastuses!"
Oh kullake, nüüd sa alles saad!
Nüüd sa alles saad!
Mu tütar helistas mulle 3-4 a tagasi,
kuna tal oli probleeme ühe isikuga, kes ajas teda lihtsalt hulluks.
Ta ütles: "Olen olnud nii vihane ja pahane,
et lõikan selle inimese täiega oma elust välja,
sest ei talu teda enam silmaotsaski!" Blaaa-blaa-blaa-blaaa.
Ja siis ta ütles: "Aga Jumal tuletas mulle meelde,
et olin palun selle pärast, et võiksin armastada kõiki inimesi."
Me kõik palume neid vaimselt nii hästi kõlavaid palveid...
"Oo Jumal, kõik ma annan Jeesusele."
"Issand, ma armastan Sind, mistõttu tee, mis iganes tahad, mu elus."
"Sinu ja mitte minu tahe sündigu, oo Jumal!"
"Õpeta mind armastama!"
Ja Jumal ütleb: "Ooooo!"
Me kõigi eludes on inimesi, kellele me hea meelega otsa peale teeks.
Aga niipea, kui nemad ära kolivad, saad sa uueks naabriks kellegi,
kes on veelgi hullem. Aamen?
Aja test on järgmine.
"Oh aeg! Küll see võtab ikka Jumalal kaua teatud asjad korda ajada!"
"Miks, Jumal, miks? Millal, Jumal, millal?"
"Sa ei pea selleks isegi troonilt alla astuma -
lihtsalt vaata mu poole ja tee see tilluke ime!"
"Kaua võib, Jumal?"
"Miks pean ma kõigest sellest jamast läbi minema?"
See on test!
Test, test, test!
Ja seda kõike seetõttu, et meile meeldib öelda:
"Oo Jumal, kõik mu ajad on Sinu kätes!"
On ju nii?
"Oo Jumal, kõik mu ajad on Sinu käes!" Psalmid 31:16-17
Heitumuse test...
Pettumuse test...
Oma tahtest loobumise test...
Kõrbe test, üksinduse test - testid, testid, testid.
Kuid nagu varem öeldud:
on vaid üks asi, mis loeb ja ma tahan, et jätaksite selle meelde.
Võite kogeda testi juba täna õhtul, kui püüate parklast liikuma saada.
Keegi, kelle stange on täis kõikvõimalikke Jeesuse kleepse,
võib püüda teist üle sõita.
Ja te ei saa öelda: "Kuidas oleks armastuses käimisega?!"
Aamen?
Võimalik, et raamatuleti juures sisseoste tehes,
võib keegi teist oma ostudega üle sõita.
Ja sul on tunne, et....
Aga selle asemel võid öelda: "See on kõigest test."
"Joyce ütles mulle, et testid tulevad
ja alates tänasest on mul vaid üks eesmärk - läbida need testid!"
"Ma läbin need testid!"
Läbides kõiki oma teste, jääb neid tulevikus vähemaks.
Ja isegi, kui need tulevad, ei märka te neid enam nii palju.
Mind näiteks ei häiri enam, kui hotellitoas pole teatud vidinaid -
võtan lihtsalt enda omad välja.
Armsad, meil on aeg suureks saada.
Ütle: "Ma läbin oma testi!"
Iga test ja katsumus, millest läbi läheme, töötab meie kasuks.
Eriti siis, kui hoiame alal õige suhtumise.
See on mõeldud selleks, et kasvatada meie usku Jumalasse.
Jumal kasutab neid olukordi, et lihvida meid.
See, kuidas pingete all käitume, on kõige olulisem aspekt üldse
ja määrab ära ka selle, kas läbime oma testi või mitte.
Nii et sõltumata katsumustest, võid siiski rõõmustada,
isegi, kui sellist tunnet pole.
Sa teed seda usu läbi, uskudes, et mis iganes seis ka poleks,
see töötab sinu kasuks.
Tahan, et usuksid seda just praegu: mis iganes su olukorrad ka poleks -
kui hoiad alal õige suhtumise ja usu Jumalasse,
siis see töötab sinu kasuks.
Täna pakume sulle 4CD seeriat "Hoia oma südant!"
Piiblis on öeldud:
"Hoia oma südant enam kui midagi muud,
sest sellest lähtub elu."
Ühtlasi pakume ka tasuta raamatut "Pingete vaba elu".
Kui oled väsinud kõigist pingetest, lainetustest jms. oma elus,
igatsedes rahu järele, siis julgustan sind ostma need materjalid,
mis võivad muuta su elu.
Kui kaugele läheksid, et kaitsta oma vaimulikku elu?
Haaraksid sa mõõga ja kilbi järele, et end kaitsta?
Või stetoskoobi, et end ravida?
4CD seeria "Hoia oma südant!" abil õpid tegema mõlemat,
vältides vaimseid südamerikkeid.
Tellides need 4CD'd, saad Joyce'i raamatu pealekauba.
Tellimine meie kodulehe kaudu.
LOOTUSE KÄSI
Mu süles on 1-kuused kaksikud, kes on tugevas alatoitumuses.
Selleks, et nad ellu jääksid, peame toitma nende ema,
et tema omakorda saaks toita oma lapsi.
Eile olid siin ühed teised kaksikud, kellest üks suri tänu alatoitumusele.
Kuid tänu teie abile on need kaks veel päästetavad.
Nad on nii nunnud, aga samas nii imetillukesed.
Suur tänu siis, et aitate meil muuta Etioopia inimeste saatust.
LOOTUSE KÄSI
Tähendad me jaoks rohkem kui arvatagi võid!
Oleme tänulikud oma sõpradele ja partneritele,
kes muudavad selle ülemaailmse teenistuse võimalikuks
Üheskoos toidame näljaseid, riietame vaeseid
ja jagame evangeeliumit kõigi rahvastega.
Võta meiega ühendust juba täna, et saada infot kõige toimuva kohta!
Ja hakka meie partneriks, jagades Kristuse armastust üle maailma.
Tõlge: Anne-Ly Raukas
Nähtud saade valmis tänu J.Meyeri teenistuspartnerite toele.